hotchpotch/miracl-hf-unified huggingface dataset:
Uimaräpylä
Uimaräpylät ovat kumista ja muovista valmistettuja apuvälineitä, joita käytetään vesiurheilulajeissa, kuten uinti ja sukeltaminen.
Sukeltajat käyttävät räpylöitä, sillä ihmisen jalka tarjoaa kokonsa takia suhteellisen vähän työntövoimaa, etenkin kun sukeltajalla on mukana painolastia. Erityisen pitkiä uimaräpylöitä käyttävät vapaasukeltajat, koska he tarvitsevat hitaampaa jalkaliikettä.
Räpylöitä on kahta tyyppiä; avokantaisia ja umpikantaisia. Avokantaisissa on kantapään takaa kulkeva lukitusjärjestelmällä varustettu kantahihna. Umpikantaisissa taasen jalkaosa on joustavaa materiaalia ja peittää myös kantapään. Avokantaräpylöiden kanssa käytetään neopreenistä valmistettuja sukkia tai kenkiä. Umpikantapärylät soveltuvat uima-altaaseen ja lämpimään veteen. Räpylöitä valmistetaan pehmeällä lavalla ja kovalla lavalla. Pehmeälapaisella räpylällä on miellyttävämpi uida kuink kovalapaisella ja sillä ei synny helposti kramppeja. Sen sijaan kovalapaisella saadaan nopeampi vauhti kuin pehmeälapaisilla. Räpylän lapa on yleensä taivutettu hieman alapäin, jottei nilkkaa tarvitse taivuttaa ääriasentoon. 
Aikaiset keksijät, kuten Leonardo da Vinci ja Giovanni Alfonso Borelli, testasivat erilaisia uimaräpylöitä.
Benjamin Franklin rakensi nuoruudessaan puiset, paletin muotoisen uimaräpylät auttamaan häntä liikkumaan nopeamminen vedessä.
Modernit uimaräpylät ovat ranskalaisen Louis de Corliaun, Ranskan laivaston "capitaine de corvetten," kehittämät. Hän esitteli vuonna 1914 ensimmäiset räpyläprototyyppinsä. de Corliau jätti laivaston vuonna 1924 omistautuakseen keksinnölleen. Tehtyään räpylöitä vuosia omassa asunnossaan Pariisissa vuosia de Corliau aloitti räpylöiden massatuotannon viimein vuonna 1939. Samana vuonna hän antoi Owen P. Churchillille luvan valmistaa hänen räpylöitään Yhdysvalloissa. Churchill vaihtoi räpylöiden ranskankielisen nimen ("propulseurs") nimeen "swimfins", joka on edelleen yleisimmin käytössä oleva nimitys räpylöille englanninkielisissä maissa. Churchill esitteli tuotteensa Yhdysvaltain laivastolle, joka otti ne käyttöönsä Underwater Demolition Teamille.
Iso-Britanniassa Dunlop Rubber valmisti Yhdistyneen kuningaskunnan laivaston sukeltajille räpylöitä toisessa maailman sodassa.
Vuonna 1946 brittiläinen kauppa Lillywhites toi Britanniaan 1 000 paria räpylöitä, ja ne kaikki myytiin loppuun alle kolmessa kuukaudessa.
Vuonna 1948 Cressi-Sub-niminen yritys kehitti ensimmäiset koko jalan räpylät.
Jehudà Cresques
Jehudà Cresques (1360-1410), myös nimellä "Jafudà Cresques", "Jaume Riba" ja "Cresques lo Juheu" oli katalonialais-juutalainen kartografi 1400-luvulla. Myös hänen isänsä Abraham Cresques oli kartografi. Hän oli syntynyt Mallorcalla, kääntynyt juutalaisuudesta roomalaiskatoliseksi ja teki suuren osan elämäntyöstään portugalilaisen prinssin Henrik Purjehtijan palveluksessa tämän purjehduskoulussa Sagresissa.
Takanori Gomi
Takanori Gomi (, s. 22. syyskuuta 1978 Kanagawa) on japanilainen vapaaottelija. Hän voitti Shooton kevyensarjan mestaruuden vuonna 2001 tuomariäänin Rumina Satoa vastaan, sekä 2005 Priden kevyensarjan turnauksen tyrmäysvoitolla Hayato Sakuraista. Vuodesta 2010 lähtien Gomi on otellut UFC:ssä.
Gomi aloitti ammattilaisuransa marraskuussa 1998, kun hän otteli ensimmäisen kerran Hiroshi Tsuruyaa vastaan. Gomi voitti ottelun tuomariäänin. Hän otteli tämän jälkeen kahdeksan ottelua peräkkäin voitokkaasti.
Gomi sai menestyksen myötä otella Shooton kevyensarjan mestaruudesta Rumina Satoa vastaan, joka oli aiemmin haastanut Caol Unon Shooton välisarjan mestaruudesta. Gomi voitti kolmieräisen mestaruusottelun tuomariäänin. Mestaruuden jälkeen Gomi otteli kaksi ottelua, jotka eivät olleet mestaruudesta. Hän voitti molemmat ottelunsa Leonardo Santosia ja Chris Brennania vastaan tuomariäänin. Joulukuussa 2012 Gomi puolusti ensimmäistä kertaa välisarjan mestaruuttaan Dokonjonosuke Mishimaa vastaan. -tapahtumassa käyty mestaruuskamppailu päättyi Gomin voittoon toisessa erässä teknisellä tyrmäyksellä. Mestaruusottelun jälkeen hän otteli Nick Ertliä vastaan ei-mestaruusottelun, jonka hän voitti ensimmäisessä erässä käsilukolla. Elokuussa 2003 Gomi puolusti toista kertaa mestaruuttaan, tällä kertaa Joachim Hansenia vastaan. Shooto - 8/10 in Yokohama Cultural Gymnasium - tapahtumassa käyty kamppailu päättyi Gomin tappioon tuomariäänin ja hän menetti välisarjan mestaruutensa.
Shooton jälkeen Gomi otteli "Rumble on the Rock 4" -tapahtumassa UFC:n entisen kevyensarjan mestaria BJ Penniä vastaan. Gomi hävisi kamppailun kuristuksella kolmannessa erässä. Kahdesta tappiosta huolimatta Gomi allekirjoitti sopimuksen PRIDE Fighting Championshipsin kanssa.
Ensimmäisen kamppailunsa Pridessa hän kävi PRIDE Bushido 2 -tapahtumassa helmikuussa 2004. Gomi voitti Jadyson Costaa vastaan käydyn kamppailun teknisellä tyrmäyksellä ensimmäisessä erässä.
Azuma (1899)
Azuma () oli keisarillisen Japanin laivaston heinäkuussa 1900 Ateliers et Chantiers de la Loiren telakalla Saint-Nazairessa valmistunut panssariristeilijä. Alus romutettiin vuonna 1945.
Alus tilattiin 1. lokakuuta 1897 Ateliers et Chantiers de la Loirelta Saint-Nazairesta Ranskasta osana vuoden 1896 hankintoja. Aluksen koneiston toimitti telakan tytäryhtiö St. Denis. Tilatun aluksen nimeksi vahvistettiin "Azuma" 18. lokakuuta 1897. Sen köli laskettiin 1. helmikuuta 1898, ja alus laskettiin vesille 24. kesäkuuta 1899. Alus valmistui 28. heinäkuuta 1900.
"Azuma" palveli Venäjän–Japanin sodassa, ja vuoden 1914 jälkeen se jatkoi palvelustaan koululaivana. Osa aluksen tykeistä poistettiin vuonna 1921, ja loput vuonna 1941. Alus kärsi pahoja vaurioita ilmahyökkäyksessä vuonna 1945, ja sen hylky romutettiin sodan päätyttyä.
Puolan senaatti
Puolan senaatti () on Puolan kaksikamarisen parlamentin ylähuone. Senaattiin kuuluu 100 jäsentä, jotka valitaan lohkovaalilla neljän vuoden välein. Senaatti käyttää lainsäädäntövaltaa yhdessä parlamentin alahuoneen Sejmin kanssa.
Teidän jälkeenne
Teidän jälkeenne ("Après vous...") on vuonna 2003 ensi-iltansa saanut Pierre Salvadorin ohjaama elokuva. Se kertoo tarjoilija Antoinesta (Daniel Auteuil), joka puiston kautta oikaistessaan törmää nuoreen Louis’hin (José Garcia), joka on yrittämässä itsemurhaa.
Rakasta jos uskallat
Rakasta jos uskallat ("Jeux d’enfants") on vuonna 2003 ensi-iltansa saanut Yann Samuellin ohjaama ranskalais-belgialainen elokuva, jonka pääosia esittävät Guillaume Canet ja Marion Cotillard. Tarina kertoo aikuistuneista lapsuudenystävistä, naisesta ja miehestä jotka lopultakin tajuavat että heidät on tarkoitettu toisilleen muutenkin kuin vain ystävinä.
Tango kolmelle
Tango kolmelle ("Three to Tango") on vuonna 1999 ensi-iltansa saanut Damon Santostefanon ohjaama romanttinen komedia, jonka pääosia esittävät Matthew Perry, Neve Campbell, Dylan McDermott ja Oliver Platt.
Tarina sijoittuu 1990-luvun lopun Chicagoon. Rikas liikemies (McDermott) luulee arkkitehtiaan (Perry) homoksi ja pyytää tätä tarkkailemaan rakastajattarensa (Campbell) tekemisiä. Arkkitehti rakastuu naiseen, joka kuitenkin niin ikään luulee tätä homoksi.
Goya (elokuva)
Goya ("Goya en Burdeos") on vuonna 1999 ensi-iltansa saanut Carlos Sauran käsikirjoittama ja ohjaama elokuva taidemaalari Francisco de Goyan elämästä.
Magneettiventtiili
Magneettiventtiili on sähköisesti luodun magneettikentän välityksellä ohjattu venttiili, jolla voidaan ohjata kaasun tai nesteen virtausta.
Tyypillisiä toimintajännitteitä ovat 12 volttia ja 24 volttia tasajännitettä (24V lähinnä teollisuudessa) sekä 230 volttia vaihtojännitettä.
Rusoposkikerttuli
Rusoposkikerttuli ("Setophaga tigrina") on kerttulien heimoon kuuluva varpuslintu.
Rusoposkikerttuli on 12-13 senttimetriä pitkä ja sen siipiväli on 19-22 senttimetriä. Se painaa 9-12 grammaa. Koiraalla on pesimäaikaan ruskea poskilaikku, jota ympäröi keltainen niska ja kaula. Vatasapuoli on keltainen ja siinä on tummia viiruja. Selkäpuoli on oliivinvihreä ja siinä on mustaa raidoitusta. Siivellä on valkoinen alue. Naaraalla on olivinvihreänharmaa pää ja selkä. Kula, kurkku ja vatsaouli ovat koirasta vaaleammankeltaiset ja vatsan viirutus kapeampaa. Peruspuvussa värit ovat molemmilla sukupuolilla himmeämpiä.
Rusoposkikerttuleita pesii Kanadassa ja Yhdysvaltain pohjoisosissa. Talvehtimisalueet sijaitsevat Keski-Amerikassa ja Etelä-Amerikan pohjoisosissa.
Rusoposkikerttulit pesivät havumetsissä. Muuttoaikoina ja talvehtimispaikoilla ne esiintyvät monenlaisissa ympäristöissä.
Rusoposkikerttuli tekee pesänsä kuusen latvaan. Pesäkuppi tehdään rahkasammalista, kaarnasta, varvuista ja neulasista ja se vuorataan karvoilla ja höyhenillä. Rusoposkikerttuli munii 4-9 valkoista, punaruskeapilkullista munaa.
Rusoposkikerttuli käyttää ravinnokseen pääasiassa hyönteisiä, mutta talvella myös mettä.
Iberia (elokuva)
Iberia ("Iberia") on vuonna 2005 ensi-iltansa saanut Carlos Sauran ohjaama musiikkielokuva, joka perustuu säveltäjä Isaac Albénizin Iberia-sarjaan.
Izumo-luokka
Izumo-luokka () oli keisarillisen Japanin laivaston kahden Amstrong Whitworthin 1800- ja 1900-lukujen vaihteessa valmistaman aluksen muodostama panssariristeilijäluokka. Kumpikin aluksista romutettiin vuonna 1947.
Karl Lindman
Karl Ferdinand Lindman (17. kesäkuuta 1874 Tammisaari – 14. helmikuuta 1952 Turku) oli suomalainen fyysikko ja professori.
Lindmanin vanhemmat olivat kirkonisäntä Karl Gustaf Lindman ja Johanna Lovisa Lignell. Hän valmistui filosofian kandidaatiksi 1895 ja lisensiaatiksi 1902. Lindman toimi ensin matematiikan ja fysiikan opettajana Kuopion ja Hämeenlinnan suomalaisissa lyseoissa 1903-1907 ja sitten ruotsalaisessa normaalilyseossa 1907-1918. Vuodesta 1909 alkaen hän oli myös Helsingin yliopiston fysiikan dosentti ja sovelletun fysiikan laboratorion assistentti. Vuonna 1918 hänestä tuli Turun ruotsalaisen yliopiston fysiikan professori. Hän erosi virasta 1942, mutta hoiti sitä osittaisena vuoteen 1946 saakka. 1918-1942 hän toimi myös matemaattisluonnontieteellisen tiedekunnan dekaanina ja 1921-1929 yliopiston vararehtorina. Lindman julkaisi sähköaaltoja koskevia tutkimuksia alkaen väitöskirjastaan "Über stationäre elektrische Wellen" (1901), mutta tutki myös muun muassa akustiikkaa ja laati useita suomen- ja ruotsinkielellä ilmestyneitä oppikirjoja matematiikasta, kemiasta ja fysiikasta. Hän kirjoitti myös kasvatukseen liittyvistä kysymyksistä ja kuului 1903-1931 "Teknikern" -aikakauskirjan toimituskuntaan.
Lindmanin puoliso vuodesta 1903 oli Hilma Lovisa Tallqvist (k. 1952).
Alex Rider &amp; Stormbreaker (elokuva)
Alex Rider & Stormbreaker (televisioesityksessä alkuperäisnimellä "Stormbreaker") on vuonna 2006 ensi-iltansa saanut Geoffrey Saxin ohjaama elokuva. Se perustuu Anthony Horowitzin teinivakooja Alex Riderista kertovan nuortenromaanisarjan samannimiseen ensimmäiseen kirjaan.
Thomas Gillespie
Thomas Cunningham Gillespie (14. joulukuuta 1892 Alvington – 18. lokakuuta 1914 La Bassée) oli brittiläinen soutaja. Hän kilpaili vuoden 1912 kesäolympialaisissa Tukholmassa ja kuului siellä hopeaa miesten kahdeksikossa saaneeseen New Collegen joukkueeseen. Gillespie kaatui ensimmäisessä maailmansodassa.
Kasuga-luokka
Kasuga-luokka () oli keisarillisen Japanin laivaston kahden Ansaldon 1900-luvun alussa valmistaman aluksen muodostama panssariristeilijäluokka. Alun perin alukset tilasi Italian kuninkaallinen laivasto osana Giuseppe Garibaldi -luokkaa. Italia myi ne vesillelaskun jälkeen Chileä vastaan sotivan Argentiinan laivastolle. Sodan päätyttyä ennen alusten valmistumista Argentiina myi alukset edelleen Japanille, joka oli luomassa Venäjän laivaston vastapainoksi omaa laivastoaan.
Hasankeyf
Hasankeyf on kaupunki Kaakkois-Turkissa Batmanin maakunnassa. Kaupunki sijaitsee Tigris-joen varrella, ja se on maailman vanhimpia yhtäjaksoisesti asuttuja alueita. Kaupunkia vuosituhansien aikana hallinneet kansat, kuten persialaiset ja arabit, ovat jättäneet jälkeensä historialliset monumenttinsa, joista monet ovat raunioituneet.
Tigris-jokeen suunniteltu Ilisun pato uhkaa Hasankeyfin kaupunkia, joka on vaarassa jäädä patoaltaan alle.
Miklós Meszéna
Miklós Meszéna (14. joulukuuta 1940 Budapest – 29. heinäkuuta 1995 Budapest) oli unkarilainen miekkailija. Hän oli mukana saamassa pronssia säilän joukkuekilpailussa vuoden 1968 kesäolympialaisissa Méxicossa. Hän oli aiemmin sijoittunut siinä joukkueineen viidenneksi kesäolympialaisissa 1964 Tokiossa.
Sampikalat
Sampikalat ("Acipenseriformes") on viuhkaeväisiin kuuluva kalalahko. Sampikaloilla on monia alkeellisia piirteitä, ja niitä on esiintynyt jo jurakaudella. Niitä voidaankin pitää elävinä fossiileina.
Varhaisimmat sampikaloihin kuuluvat fossiilit on ajoitettu jurakaudelle. Ainoastaan fossiileista tunnettuja heimoja, jotka ovat eläneet jurakaudella, on kaksi: "Chondrosteidae" ja "Peipiaosteidae". Nykyään lahkossa elää kaksi heimoa, sammet ("Acipenseridae") ja lapasammet ("Polyodontidae"), joihin kuuluu noin 27 lajia. Sampikaloilla on alkeellisille kalalahkoille tyypillisiä piirteitä, kuten hyvin rustoinen tukiranka, suomuttomuus sekä pyrstöevän, leukojen ja ruuansulatuskanavan rakenteet. Sampikalojen ruumista suojaavat vinoneliönmuotoiset luulevyt. Lahkon suurin laji, kitasampi, on maailman kookkain viuhkaeväinen makeanveden kala.
Kazimierz Barburski
Kazimierz Barburski (7. elokuuta 1942 Łódź – 26. toukokuuta 2016) oli puolalainen miekkailija. Hän oli mukana saamassa pronssia kalvan joukkuekilpailussa vuoden 1968 kesäolympialaisissa Méxicossa. Lisäksi hän kuului siinä kuudenneksi jääneeseen joukkueeseen Münchenin kesäolympialaisissa 1972.
Viimeinen kierros
Viimeinen kierros ("Last Orders") on vuonna 2001 ensi-iltansa saanut Fred Schepisin käsikirjoittama ja ohjaama brittiläis-saksalainen elokuva, joka perustuu Graham Swiftin samannimiseen Booker-palkittuun romaaniin.
1980-luvun Etelä-Lontoossa vanha lihakauppias kuolee, ja häntä jäävät suremaan lesken ohella vuosikymmenien aikaiset pubikaverit. Vainajan viimeinen tahto oli tulla tuhkatuksi ja sirotelluksi mereen Margatessa. Elokuva kuvaa ystäväjoukon vaiheikasta siirtymistä tälle tapahtumapaikalle.
Fujiyama (1864)
Fujiyama () oli New Yorkissa vuonna 1864 vesillelaskettu höyryfregatti, jonka Tokugawa-shōgunaatti tilasi hieman ennen Meiji-restauraatiota. Alus liitettiin Boshin-sodan päätyttyä keisarillisen Japanin laivastoon. Alus myytiin romutettavaksi vuonna 1896.
Tokugawa-shōgunaatti tilasi aluksen vuonna 1862 osana kahden höyryfregatin ja yhden tykkiveneen tilausta Yhdysvalloista. Yhdysvaltojen pysytellessä puolueettomana Shimonosekin taistelussa, alusten valmistus viivästyi ja lopulta tilaus peruutettiin lukuun ottamatta "Fujiyamaa", jonka rakennustyöt oli jo aloitettu. Shōgunaatti vastaanotti aluksen 7. joulukuuta 1866 Jokohamassa.
Meiji-restauraation toteuduttua alus liitettiin heinäkuussa 1869 vastaperustettuun keisarillisen Japanin laivastoon. Se luokiteltiin 15. marraskuuta 1871 4. luokan sotalaivaksi ja 3. luokan sotalaivaksi 20. marraskuuta 1874, minkä jälkeen alus palveli koululaivana. Alus poistettiin palveluksesta 10. toukokuuta 1889. Alus oli muutaman kuukauden Kuren laivastoarsenaalissa kasarmina ennen kuin se myytiin romutettavaksi elokuussa 1896.
Operaatio RY
Operaatio RY oli toisessa maailmansodassa Japanin suunnitelma valloittaa Naurun ja Banaban saaret niiden huomattavien fosfaattiesiintymien takia. Operaation suunnittelu alkoi huhtikuussa 1942 ja alun perin suunnitelma oli tarkoitus toteuttaa 10. toukokuuta yhdessä Korallimeren taisteluun johtaneen operaatio Mon kanssa, mutta ensimmäinen yritys vallata saaret epäonnistui 15. toukokuuta mennessä. Operaatio toteutettiin myöhemmin onnistuneesti 29.–30. elokuuta 1942 välisenä aikana.
Wilbur
Wilbur ("Wilbur Wants to Kill Himself") on vuonna 2002 ensi-iltansa saanut Lone Scherfigin ohjaama tanskalais-skotlantilainen elokuva.
Tarinassa nuori mies Harbour ja hänen itsetuhoisuuteen taipuvainen veljensä Wilbur perivät isävainajansa kirja-antikvariaatin Glasgow’ssa. He alkavat tavata uusia ihmisiä, kuten Alice-rouvaa ja tämän tytärtä Marya, joka voisi helpottaa Wilburin ongelmia.
Tom Gabriel Fischer
Thomas Gabriel Fischer (s. 19. heinäkuuta 1963) alias Tom G. Warrior on sveitsiläinen laulaja ja kitaristi. Hänet tunnetaan parhaiten avant-garde metal-yhtye Celtic Frostin perustajajäsenenä. Fischer perusti Celtic Frostin yhdessä Steve Warriorin kanssa vuonna 1984. Celtic Frost hajosi vuonna 1993, mutta kasattiin uudelleen vuonna 2001 ja toimi vuoteen 2008.
Jo ennen Celtic Frostia Fischer soitti yhtyeessä Hellhammer, jonka hän perusti vuonna 1982. Celtic Frostin ensimmäisen hajoamisen jälkeen Fischer perusti yhtyeen Apollyon Sun, joka toimi vuosina 1995-2001. Celtic Frostin toisen hajoamisen jäkeen Fischer perusti yhtyeen Triptykon, joka on toiminut vuodesta 2008 lähtien.
"Guitar World" -lehti valitsi Fischerin "100 Greatest Heavy Metal Guitarists of All Time"-listalla sijalle 32.
Fischer on kasvissyöjä, eikä hän käytä päihteitä.
Eduard Matusevitš
Eduard Antonovits Matusevitš (; s. 16. marraskuuta 1937 Minsk) on entinen neuvostoliittolainen pikaluistelija, kansallisuudeltaan valkovenäläinen.
Euroopan mestaruuskilpailuissa Matusevitš saavutti kultaa vuonna 1965, pronssia 1967 ja hopeaa 1968.
Matusevitš osallistui 1 500 metrille talviolympialaisiin Innsbruckissa 1964 sijoittuen kuudenneksi ja Grenoblessa 1968 sijoittuen kahdeksanneksi.
Kansallisissa mestaruuskilpailuissa Matusevitš saavutti yhteispisteissä kultaa vuosina 1964–1966 ja 1968.
Parhaat lajikohtaiset tulokset:
Tora Larsson
Alma Viktoria "Tora" Larsson (12. maaliskuuta 1891 Kristinehamn – 1. syyskuuta 1919 Tukholma) oli ruotsalainen uimahyppääjä. Hän kilpaili vuoden 1912 kesäolympialaisissa Tukholmassa ja jäi naisten kymmenen metrin kerroshypyissä kahdeksannelle sijalle.
Maleficent – Pahatar
Maleficent – Pahatar () on vuonna 2014 ensi-iltansa saanut yhdysvaltalainen fantasiaelokuva, jonka on ohjannut Robert Stromberg. Elokuva kertoo Prinsessa Ruususen tarinan Pahattaren näkökulmasta. Pääosaa näyttelee Angelina Jolie.
Elokuva sai ensi-iltansa Suomessa 28. toukokuuta 2014 ja Yhdysvalloissa 30. toukokuuta 2014. Elokuvan jatko-osa, "Maleficent II", tulee saamaan ensi-iltansa 29. toukokuuta 2020.
12. toukokuuta 2009 julkaistiin tieto, että Brad Bird kehittelee Walt Disneyn vuoden 1959 animaatioelokuvaan "Prinsessa Ruusunen" perustuvaa elokuvaa Pahattaren () näkökulmasta. Tammikuussa 2010 Tim Burtonin huhuttiin ohjaavan elokuvan. Burtonin lähdettyä projektista toukokuussa 2011 Disney alkoi etsiä sille uutta ohjaajaa. Neljä viimeistä "Harry Potter" -elokuvaa ohjannutta David Yatesia harkittiin ohjaajaksi tämän fantasiaelokuvatuntemuksen vuoksi. 6. tammikuuta 2012 Disney ilmoitti elokuvan ohjaajaksi Robert Strombergin. Hän on kahdella Oscarilla palkittu elokuvalavastaja ja on lavastanut muun muassa elokuvat "Avatar", "Liisa Ihmemaassa" ja "Mahtava Oz". Elokuvan käsikirjoittaa Linda Woolverton, joka tunnetaan vuoden 2010 "Liisa Ihmemaassa" -elokuvan ja Disney-klassikoiden "Kaunotar ja hirviö" ja "Leijonakuningas" käsikirjoittajana.
Suomalainen modisti Hannu Viitala teki pääsuunnittelija Justin Smithin kanssa kuusi päähinettä Angelina Jolielle.
James Newton Howard valittiin elokuvan säveltäjäksi lokakuussa 2012. 23. tammikuuta 2014 kerrottiin, että Lana Del Rey coveroisi elokuvaa varten kappaleen "Once Upon a Dream" vuoden 1959 elokuvasta "Prinsessa Ruusunen". Angelina Jolie valitsi Del Reyn esittämään kappaleen. Kappale julkaistiin 26. tammikuuta 2014 ja se oli hetken aikaa ladattavissa ilmaiseksi Google Playstä.
Elokuva on saanut kriitikoilta ristiriitaisen vastaanoton. Rotten Tomatoes -sivuston mukaan 159 arvostelun perusteella laskettuna kriitikoiden arvosteluista 49 prosenttia oli positiivisia.
Helsingin Sanomien Anna Möttölä antoi elokuvalle neljä tähteä viidestä ja kehui erityisesti Angelina Jolien roolisuoritusta ja elokuvan visuaalisuutta. Myös MTV:n Outi Heiskanen antoi elokuvalle neljä tähteä viidestä ja sanoi elokuvan olevan suurenmoinen. Heiskanen kirjoitti että, ”Siinä missä satujen pahikset ovat usein yksiulotteisia hirviöitä, Jolie on kaikkea muuta: vereslihainen, vivahteikas, pirullisen hauska. Hänen eleensä, äänenpainonsa, tapansa liikkua ja hallita kuva-alaa ovat jo itsessään erikoistehosteita elokuvassa, joka on visuaalisesti huikaiseva ja taianomainen.”
Episodin Jouni Vikman antoi elokuvalle kolme tähteä viidestä ja sanoi elokuvan näyttävän paikoin hämärästä 3D:stä huolimatta mahtavalta ja että puolitoistatuntiseksi tiivistetty elokuva olisi hyötynyt pitemmästä kestosta. Ilta-Sanomien Tarmo Poussu antoi elokuvalle kaksi tähteä viidestä ja kritisoi elokuvan hahmoja latteiksi ja myös Jolien ulkoisesti upeana jäävän elottomaksi.
Elokuvavuosi 2014
Elokuvavuosi 2014 käsittelee vuoden 2014 aikana ensi-iltansa saaneita elokuvia ja elokuvamaailman merkittäviä tapahtumia.
Muukalainen (kappale)
”Muukalainen” on Kristiina Wheelerin single vuodelta 2013. Kappale sai radioensisoittonsa YleX-kanavalla 4. maaliskuuta, kun toimittaja Venla Kokkonen soitti sen juontamassaan "Uuden musiikin aamuvuorossa". Digitaalisesti single julkaistiin 8. maaliskuuta 2013, samana päivänä julkaistaan myös kappaleesta tehty musiikkivideo. Single on myös Wheelerin ensimmäinen julkaisu Sony Music -levy-yhtiön alaisuudessa.
Francesco Gargano
Francesco Gargano (5. toukokuuta 1889 Grammichele, Catania, Italia – 29. lokakuuta 1975 Göteborg, Länsi-Götanmaa, Ruotsi) oli italialainen miekkailija. Hän kuului säilässä kultaa voittaneeseen joukkueeseen vuoden 1920 kesäolympialaisissa Antwerpenissä. Samoissa kisoissa hän jäi säilän yksilökilpailussa 11. sijalle.
English Vinglish
English Vinglish on vuonna 2012 ilmestynyt Gauri Shinden ohjaama intialainen draamakomediaelokuva. Se ilmestyi sekä hindin- että tamilinkielisenä versiona ja dubattuna teluguksi. Pääroolia näyttelee Sridevi, joka teki ylistetyn paluun hindinkieliseen elokuvateollisuuteen 15 vuoden jälkeen ja tamilinkieliseen elokuvateollisuuteen 26 vuoden jälkeen. "English Vinglish" menestyi Intiassa ja ulkomailla.
Elokuva kertoo kotirouva Shashi Godbolesta, joka ilmoittautuu englannin kielen kurssille oppiakseen kieltä ja saadakseen kunnioitusta aviomieheltään ja tyttäreltään.
Peter Schlütter
Peter Schlütter (25. marraskuuta 1893 Kööpenhamina – 6. huhtikuuta 1959 Kööpenhamina) oli tanskalainen purjehtija. Hän kilpaili vuoden 1928 kesäolympialaisissa Amsterdamissa ja oli siellä mukana saamassa "Hi-Hillä" hopeaa kuuden metrin luokassa.
Noah (vuoden 2014 elokuva)
Noah on vuonna 2014 ensi-iltansa saanut Darren Aronofskyn ohjaama yhdysvaltalainen elokuva, jonka on käsikirjoittanut Aronofsky ja John Logan. Elokuvan pääosissa ovat Russell Crowe, Anthony Hopkins, Jennifer Connelly, Douglas Booth, Logan Lerman, Emma Watson ja Ray Winstone.
Elokuvan ensi-ilta oli Yhdysvalloissa 28. maaliskuuta 2014 ja Suomessa 4. huhtikuuta 2014.
Elokuva kertoo Raamattuun löyhästi perustuvan tarinan Nooasta, joka saa Jumalalta tehtäväkseen rakentaa arkin. Sen avulla hänen tulee pelastaa viattomat eläimet tulevalta vedenpaisumukselta.
Sture Stork
Sture Henrik Stork (25. heinäkuuta 1930 Saltsjöbaden – 27. maaliskuuta 2002 Trångsund) oli ruotsalainen purjehtija. Hän voitti 5.5mR-luokassa kultaa "Rush V:llä" vuoden 1956 kesäolympialaisissa Melbournessa ja sai lisäksi hopeaa "Rush VII:llä" vuoden 1964 kesäolympialaisissa Tokiossa.
Sosva (Berjozovon piiri)
Sosva (, mansiksi ?) on taajama Berjozovon piirin keskiosissa Obin sivujoki Severnaja Sosvan varrella, Hanti-Mansian autonomisen piirikunnan länsiosissa Venäjällä.
Sosvan taajama on Berjozovon piirin 3 856 asukkaan (2010) Saranpaulin maalaiskunnan 2. suurin taajama. Alueella asuu manseja. Vuonna 2011 taajamassa asui 912 asukasta.
Taajaman alueella on muun muassa kalastusta ja kalanjalostusta, kansatieteellinen museoalue "Naiortyr Maa" ja sääasema (asemakoodi 23625).
Tieyhteydet ovat puutteelliset; kesäaikaan jokea pitkin ja helikopterikyytien avulla pidetään tarvittaessa yhteyksiä kaupunkeihin.
Oscar Mathisen -palkinto
Vuodesta 1959 norjalainen Oslon Luisteluklubi on lahjoittanut vuosittain 1900-luvun alun huippuluistelijan Oscar Mathisenin nimellä tunnetun palkinnon maailman parhaalle pikaluistelijalle. Palkinnon perustana ovat siis vuosittaiset tapahtumat, kuten olympialaiset, MM-kisat, EM-kisat, jos ne on järjestetty kyseisenä vuonna. Palkinnoksi voittaja saa pienoismallin Oscar Mathisenin patsaasta.
Palkinto voitiin myöntää vain kerran luistelijalle vuoteen 1967. Naisille palkintoa ei voitu myöntää vuoteen 1987 asti. Palkinnon voittajia ovat olleet muun muassa Yhdysvaltain Eric Heiden, joka voitti neljä kertaa eli vuosina 1977–1980. Häntä ennen kolme kertaa vuosina 1970–1972 Alankomaiden Ard Schenk, vuosina 1990, 1991, 1994 Norjan Johann Olav Koss ja vuosina 1995–1997 Saksan Gunda Niemann-Stirnemann.
Brian Ledbetter
Brian Richard Ledbetter (s. 18. marraskuuta 1963 San Diego, Kalifornia) on yhdysvaltalainen entinen purjehtija. Hän sai vuoden 1992 kesäolympialaisissa Barcelonassa Finnjolla-luokassa hopeaa. Tätä ennen hän oli jäänyt siinä kymmenennelle sijalle vuoden 1988 kesäolympialaisissa Soulissa.
Rodrigo Garza
Rodrigo Garza Barbero (s. 3. joulukuuta 1979 Madrid) on espanjalainen entinen maahockeypelaaja. Hän kuului vuoden 2008 kesäolympialaisissa Pekingissä hopeaa saaneeseen joukkueeseen. Kesäolympialaisissa 2000 Sydneyssä hän sijoittui joukkueineen yhdeksänneksi ja kesäolympialaisissa 2004 Ateenassa neljänneksi.
Lisäksi Garza oli muun muassa mukana saamassa pronssia maahockeyn maailmanmestaruuskilpailuissa 2006. Hän voitti joukkueineen lajin Euroopan-mestaruuden 2005.
Panelianlahti
Panelianlahti oli Pohjanlahdella nykyisten Euran ja Eurajoen kuntien alueella sijainnut muinainen merenlahti. Tänä päivänä sen paikalla on laaja Panelian kylän länsipuolella levittäytyvä viljelysaukea.
Pronssikaudella Satakunnan asutuksen merkittävin keskittymä syntyi Panelianlahden rannoille Pyhäjärvestä alkunsa saaneen Eurajoen suun ympäristöön. Muinaiset asukkaat jättivät jälkeensä yli 200 nykyään tunnettua röykkiöhautaa eli hiidenkiuasta. Missään muualla Suomessa ei hautaröykkiöitä tiedetä rakennetun yhtä tiheästi. Hiidenkiukaista tunnetuin on Panelian eteläpuolella sijaitseva Kuninkaanhauta, joka on myös yksi Pohjoismaiden suurimmista pronssikautisista röykkiöhaudoista.
Panelianlahden ympäristön asutus päättyi esiroomalaisen rautakauden alkupuolella noin 500 eaa., kun merialue oli maankohoamisen johdosta soistunut kalastus- ja kulkukelvottomaksi. Mataloitumisen arvellaan alkaneen noin 800 eaa. Alueen väestö siirtyi todennäköisesti hieman sisämaahan päin Euran ja Kauttuan seuduille Pyhäjärven pohjoispuolelle. Paikalle syntyi myöhemmin Länsi-Suomen vaurain rautakautinen kulttuuri.
Entisen Panelianlahden ympäristö asutettiin uudelleen 1200-luvulla, jolloin myös nykyinen Panelian kylä sai alkunsa. 1800-luvun puolivälissä alettiin vuosisatojen kuluessa suoksi muuttunutta muinaislahtea raivaamaan pelloiksi. Nykyään Panelianlahden paikalla on kymmenien neliökilometrien laajuinen viljelysaukea, joka sijaitsee pääosin entisen Kiukaisten kunnan alueella Irjanteen ja Panelian kylien välissä.
Skutskärin kirkko
Skutskärin kirkko () on Ruotsissa Älvkarlebyn kunnassa sijaitseva kirkkorakennus. Kirkko on rakennettu alun perin vuonna 1906, mutta paloi maan tasalle 1921 ja rakennettiin samana vuonna uudestaan. Tyyliltään rakennus edeustaa uusgotiikkaa.
Norbergin kirkko
Norbergin kirkko () on Ruotsin Norbergin kunnassa sijaitseva kirkkorakennus. Kirkko on rakennettu harmaakivestä 1300-luvun lopussa, mutta Norbergissa on luultavasti ollut kirkko tai kappeli jo sitä ennen. Alussa kirkossa oli tornin sijasta kellotapuli, joka korvattiin tornilla vuonna 1697.
Kirkko on palanut kaksi kertaa, vuosina 1608 ja 1727. Sitä on myös restauroitu. Nykyinen ulkoasu on peräisin vuoden 1904 restauroinnista, jolloin holvit ja seinät koristeltiin jugend-tyyliin. 1700-luvulta peräisin olevat rokokoo-tyyliset alttari ja saarnatuoli maalattiin ja kullattiin vuoden 1888 restauroinnin yhteydessä.
Urut on rakennettu vuonna 1978 ja restauroitu vuonna 2009.
Stadin ammattiopisto
Stadin ammattiopisto on helsinkiläinen ammattillinen oppilaitos, joka aloitti toimintansa 1. tammikuuta 2013. Oppilaitos syntyi, kun Helsingin palvelualojen (Helpa), sosiaali- ja terveysalan (Hesote) sekä tekniikan alan oppilaitokset (Heltech) yhdistettiin. Opiskelijoita on noin 16 000 , henkilöstöä noin tuhat henkeä ja on siten Suomen suurimpia ammatillisen koulutuksen järjestäjiä. Oppilaitoksen rehtorina toimii Maria Sarkkinen.
Stadin ammattiopisto tarjoaa laaja-alaisesti nuorten ja aikuisten ammatillista peruskoulutusta. Opetusta on viidellä toimialalla: hyvinvointialalla, palvelu- ja viestintäalalla, tekniikan ja asennuksen alalla, tekniikan ja logistiikan alalla sekä aikuiskoulutuksessa. Aikuisopisto tarjoaa opetusta hyvinvointialalla, palvelu- ja viestintäalalla sekä tekniikan alalla. Stadin ammattiopistossa toimii nuorten ja aikuisten koulutuksen lisäksi myös osa kaupungin 10-luokista, nuorten työpajatoiminta ja oppisopimuskoulutus.
Izumo (1899)
Izumo () oli keisarillisen Japanin laivaston syyskuussa 1900 valmistunut Izumo-luokan panssariristeilijä. Alus romutettiin vuonna 1947.
Armstrong Whitworthin tarjous aluksesta hyväksyttiin 16. syyskuuta 1897. Philip Wattsin suunnitteleman aluksen köli laskettiin 14. toukokuuta 1898 telakkanumerolla 681. Aluksen valmistusta määrättiin 3. joulukuuta valvomaan kapteeni Misu Notaro, joka matkusti sitä varten Britteinsaarille. Alus laskettiin vesille 19. syyskuuta 1899. Valmistusta määrättiin 29. joulukuuta valvomaan kapteeni Inoue Toshio, joka matkasi Britteinsaarille. Inoue vastaanotti 14. maaliskuuta 1900 aluksen päällikkyyden. Viimeiset valmistajan koeajot saatiin päätökseen 6. syyskuuta 1900, ja se valmistui 18. maaliskuuta. Alus liitettiin 25. syyskuuta keisarillisen Japanin laivastoon ensimmäisen luokan risteilijänä kotisatamanaan Sasebo, jonne se saapui 8. joulukuuta.
"Izumo" kuului Venäjän–Japanin sodassa amiraali Kamimuran 2. viirikköön, jonka mukana se otti osaa Port Arthurin operaatioihin sekä taisteluun Vladivostokin risteilijäosastoa vastaan. Ulsanin taistelussa 14. elokuuta 1904 alus oli Kamimuran lippulaivana ja siihen osui yhdeksän kranaattia surmaten neljä ja haavoittaen 26 miehistönjäsentä.
Kesällä 1914 alus oli Meksikon Tyynenmeren-puoleisella rannikolla suojaamassa Japanin etuja. Ensimmäisen maailmansodan alettua alus liittyi ympärysvaltojen osastoon etsimään Saksan keisarikunnan laivaston risteilijää "SMS Leipzig". Myöhemmin alus osallistui Saksan Itä-Aasian laivueen piiritykseen ja takaa-ajoon.
"Izumon" ensimmäinen seitsemän kuukauden koulutuspurjehdus vuosina 1921–1922 vei aluksen New Yorkiin Washingtonin laivastokokouksen aikana. Alus luokiteltiin 1. syyskuuta 1921 ensimmäisen luokan rannikkopuolustusalukseksi, ja se aloitti koulutuspurjehdukset. Vuosina 1932–1942 alus oli Kiinaan sijoitetun laivaston lippulaivana Shanghaissa. Vuoden 1935 modernisoinnin aikana alukselle asennettiin vanhojen kattiloiden tilalle kuusi Kampon-kattilaa, jolloin sen käytettävissä ollut teho laski 7000 hevosvoimaan ja nopeus 16 solmuun. Apuaseet oli vähennetty kahdeksaan kuusituumaiseen tykkiin. Japanin liityttyä toiseen maailmansotaan alus upotti Britannian kuninkaallisen laivaston jokitykkivene "HMS Peterelin" tykkitulella. "Izumo" luokiteltiin 1. heinäkuuta 1942 ensimmäisen luokan risteilijäksi.
Alus luokiteltiin vuonna 1943 koululaivaksi, ja vuotta myöhemmin aluksen kahdeksantuumaiset tykkitornit korvattiin kaksiputkisilla 127 mm/40 type 89 -ilmatorjuntatykeillä ja kuusituumaisten määrä laskettiin neljään. Aluksen kevyttä ilmatorjuntaa vahvennettiin yhdellä kolmituumaisella sekä kahdella kolmiputkisella, kahdella kaksiputkisella ja neljällä yksiputkisella 25 millimetrin ilmatorjuntatykillä. Lisäksi asennettiin kaksi 13 millimetrin ilmatorjuntatykkiä. Ilmahyökkäyksessä 24. heinäkuuta 1945 alus kaatui matalaan veteen lähellä Kurea. Aluksen hylky nostettiin ja se romutettiin vuonna 1947.
SaferGlobe
SaferGlobe on vuonna 2010 perustettu itsenäinen ja puolueeton rauhan- ja turvallisuuden yhdistyspohjainen tutkimuslaitos eli ajatushautomo. SaferGlobessa on käynnissä vuosittain n. 10 projektia, joista tällä hetkellä suurin on EU:n rahoittama Horizon 2020-hanke Euroopan kriisinhallinnan tehostamisesta.
SaferGloben on käsitellyt julkaisuissaan mm. konfliktisensitiivistä liiketoimintaa haurailla alueilla, laajaa turvallisuutta ja maahanmuuttoa ja Euroopan Unionin kriisinhallintaa. SaferGlobe julkaisee vuosittaista Suomen asevalvontaraporttia osana asevalvontaa koskevaa työtään. Raportti on muun muassa herättänyt keskustelua siitä onko aseteknologian ostaminen konfliktiin osallistuvalta valtiolta moraalisesti arveluttavaa. Asevalvontaraportin mukaan vietyjen aseiden loppukäyttöä ei nykyisellään systemaattisesti valvota, eikä vientilupaa myönnettäessä ostajilta aina vaadita sitoutumuksia rajoittamaan tuotteiden mahdollista uudelleenvientiä. Tämän vuoksi Suomesta viedyt aseet voivat päätyä esimerkiksi konfliktialueille. Raportin mukaan Suomi, jonka asekauppa on kasvanut koko 2000-luvun ajan, ei myöskään noudata kaikkia Euroopan unionin yhteisiä sääntöjä aseiden viemisestä EU:n ulkopuolisiin maihin. Vuoden 2015 raportissaan ajatushautomo nosti esiin suomalaisen vuoden 2014 aseviennin Saudi-Arabiaan, joka on osallisena Jemenissä käynnissä olevassa konfliktissa.
Håkan Lindberg
Håkan Lindberg (24. toukokuuta 1898 Joroinen – 19. elokuuta 1966 Helsinki) oli suomalainen hyönteistieteilijä. Hän oli Helsingin yliopiston ylimääräinen professori vuodesta 1954. Hän teki tutkimusmatkoja muun muassa Välimeren maihin ja Itä-Atlantin saarille. Hän tutki erityisesti nivelkärsäsiä ja kovakuoriaisia.
Valter Lindberg
Valter Rafael Lindberg (6. huhtikuuta 1897 Tammisaari – 5. helmikuuta 1976 Helsinki) oli suomalainen tilastotieteilijä. Hän oli Helsingin yliopiston dosentti vuosina 1936–1951, Tilastollisen päätoimiston yliaktuaari 1929–1934, osastonjohtaja 1934–1953, ylijohtaja vuodesta 1953. Hänelle myönnettiin professorin arvonimi 1947. Lindbergin puoliso oli Marta Cecilia Lindroos, heidän pojastaan Sten Valter Lindbergistä (s. 1926) tuli lääkäri.
Päijät-Hämeen koulutuskonserni
Päijät-Hämeen koulutuskonserni -kuntayhtymä on maakunnallinen koulutuksen järjestäjä, kehittäjä ja ylläpitäjä. Koulutuskonserni johtaa ja koordinoi jäsenkuntiensa puolesta lukio- ja ammatillista koulutusta sekä oppisopimuskoulutusta.
Päijät-Hämeen koulutuskonserni -kuntayhtymä on Koulutuskeskus Salpauksen ylläpitäjä.
Tapani Tavi
Tapani Tavi (s. 1962 Savonlinna) on suomalainen runoilija ja kirjailija. Vahvasti luontoon liittyvä Tavin tuotanto koostuu lähes kokonaan runoista.
Tavi myös esittää runoja, pitää runotaulunäyttelyjä ja opettaa kirjoittamista. Hän kirjoittaa lehtiin ja ylläpitää Pohjois-Karjalan Enossa Koillinen Pielisjoen kirjoittajatehdas -kirjoittajaryhmää. Vuoden 2016 marraskuussa hänen ohjauksessaan perustettiin ja jatkaa aktiivisena tunturilappilainen Avoin kirjoittajaryhmä.
Kymmenen oman runoteoksen lisäksi Tapani Tavin runoja on yli kolmessakymmenessä antologiassa.
Kirjailija Tapani Tavi asuu Kittilässä.
Kansainvälisen Jääkiekkoliiton mestaruuskilpailut 1914
Kansainvälinen jääkiekkoliitto IIHF (tuolloin LIHG) järjesti liiton kolmannen mestaruusturnauksen jääkiekossa 1914. Turnaukseen osallistui neljä joukkuetta. Lontoolaisjoukkue Prince's Club voitti turnauksen. Turnauksesta käytettiin myös nimeä Coupe de Chamonix, jolla nimellä kaupungissa oli järjestetty vuosittainen turnaus 1909–1912.
Äldre svenska frälsesläkter
Äldre svenska frälsesläkter, tavallisesti lyhettynä ÄSF, on perusteos ruotsalaisesta keskiajan rälssisuvuista. Työn on rahoittanut Riddarhusdirektionen. Sen ovat toimittaneet Folke Wernstedt, Pontus Möller, Hans Gillingstam ja Lars-Olof Skoglund. Teoksessa esitellään 103 keskiajan Ruotsin sukua.
Julkaisu on huolellisesti tehty ja tieteellisesti pätevä, mutta siitä puuttuu sukuja.
Suvut on rälssisukuja, jotka sammuivat ennen Ruotsin ritarihuoneen (Riddarhuset) perustamista 1626. ÄSF:ssä esitellään seuraavat silloisen Ruotsin itäosan suomalaiset suvut:
Bidz
Bidz tai Bitzer on eteläsuomalainen keskiaikainen rälssisuku jonka juuret ovat Saksassa.
Kort Bitzer ja hänen vaimonsa Kristina Magnusdotter ostivat 21.2.1394 maata Gennarbyssä, Tenholan pitäjässä Länsi Uudellamaalla. Vaimo Kristina oli turkulaisen maisterin Henrik Magnin sisko. Heidän poikansa oli nimeltään Henrik.
Henrik Bitzer tai Bidz syntyi aikaisintaan 1393 ja hän kuoli 1458. Hän oli kihlakunnantuomari Halikon pitäjässä Varsinaissuomessa 1437. Hänestä tuli ritari kuningas Kristofferin kruunajaisissa 1441. Hän oli hallintomies Turun linnassa 1442 ja laamanni Söderfinnen lagsaagassa 1455, Turun landsrätten jäsen ja mainitaan valtaneuvoksena 1457. Hän oli naimisissa Anna Karlsdotterin kanssa, joka oli Klas Lydekasonin (Djäkn, Lydekaspoikien suku) tytär.
Heidän lapsensa olivat: Kort (tai Konrad), Klas, Erik ja Birgitta.
Osmoregulaatio
Osmoregulaatiolla tarkoitetaan eliöiden nestetasapainon säätelyä vedessä tai maalla silloin, kun ympäristön suolapitoisuus on eliön suolapitoisuutta korkeampi tai matalampi. Osmoreguloivilla eliöillä taas tarkoitetaan sellaisia eliöitä, joiden ruumiin nesteiden osmolaliteetti poikkeaa ympäristön osmolaliteetista ja jotka joutuvat joko poistamaan vettä hypotonisessa ympäristössä tai hankkimaan vettä hypertonisessa ympäristössä .
Maljakkoasetelma
Maljakkoasetelma on suomalaisen taiteilijan Helge Dahlmanin öljyvärimaalaus kankaalle vuodelta 1952. Kooltaan tämä maalaus on 39×47 cm ja se kuuluu Ateneumin taidemuseon Ester ja Jalo Sihtolan kokoelmiin.
"Maljakkoasetelma" on Helge Dahlmanin sensualistinen täplämaalaustekniikalla toteutettu työ. Maalauksen taakse on kirjoitettu "Helge Dahlman "Maljakkoasetelma" (Kukkineen ruskealla pöydällä) omistaa Jalo Sihtola, ostettu näyttelystä -52."
Adastra
Adastra on helsinkiläinen heavy metal -yhtye. Yhtyeen perustivat kitaristit Olli Anttila ja Teemu Kurki vuonna 2001.
Julkaistuaan kolme demoa Adastra julkaisi EP:n "Eyes of the Night" vuonna 2006, minkä jälkeen yhtye solmi levytyssopimuksen suomalaisen Violent Journey Recordsin kanssa. Ensimmäisen studioalbumin, "The Last Sunsetin" nauhoitukset alkoivat maaliskuussa 2007, ja sen tekeminen kesti 14 päivää.
Yhtyeen toinen studioalbumi, "Death or Domination" julkaistiin joulukuussa 2008. Tuorein studioalbumi, "Corroder of Minds" julkaistiin kesällä 2012.
Osmerus
Osmerus on kuorekalojen lahkoon (Osmeriformes) ja kuoreiden heimoon (Osmeridae) kuuluva kuoreiden suku. Siihen kuuluu kolme lajia, jotka elävät pohjoisten alueiden makeissa ja murtovesissä:Lajien luokittelussa on ollut eri käytäntöjä. "Osmerus dentex" on varsinkin aiemmin luettu "O. mordaxin" alalajiksi ("O. mordax dentex"). Toisaalta tietyissä Pohjois-Amerikan sisävesissä "O. mordaxin" kanssa yhdessä elävää hidaskasvuista muotoa on pidetty sen alalajina "Osmerus mordax spectrum" ja jopa omana lajinaan "O. spectrum", mutta toisaalta joskus "O. mordaxin" synonyyminä.
Kakku (maalaus)
Kakku on suomalaisen taiteilijan Helge Dahlmanin öljyvärimaalaus kankaalle vuodelta 1959. Kooltaan maalaus on 33,5×41,5 cm ja se kuuluu Ateneumin taidemuseon Ester ja Jalo Sihtolan kokoelmiin.
Helge Dahlman maalasi "Kakku"-maalaukseen puoliksi syödyn kermaisen täytekakun. Maalauksen väreinä hän käytti iloista punaista, keltaista ja valkoista väriä. Myös kukkamaljakko kakun vieressä tuo juhlan tunnetta tähän suurpiirteisesti maalattuun maalaukseen.
The Last Sunset
The Last Sunset on suomalaisen heavy metal -yhtyeen Adastran esikoisalbumi. Se julkaistiin vuonna 2007 levymerkillä Violent Journey Records.
Death or Domination
Death or Domination on suomalaisen heavy metal -yhtyeen Adastran toinen studioalbumi. Se julkaistiin vuonna 2008 levymerkillä Violent Journey Records.
Toukokuussa 2008 Adastra aloitti uuden materiaalin kirjoittamisen. Levyn äänitys ja jälkituotanto kesti koko kesän. Drop Hammer Studiosin ohella albumia nauhoitettiin yhtyeen omassa A2M-studiossa.
Ullan kosinta
Ullan kosinta on suomalaisen taiteilijan Helge Dahlmanin öljyvärimaalaus kankaalle vuodelta 1960. Maalauksen koko on 46,5×55 cm, ja se kuuluu Ateneumin taidemuseon Ester ja Jalo Sihtolan kokoelmiin.
Dahlman ikuisti nukkeja tähän maalaukseen, johon kuuluvat pussihousuinen itämaisesti puettu kosijanukke, hörsylähameinen daaminukke sekä iso kukkakori. Tässä suurpiirteisesti maalatussa maalauksessa nuket elävät kosintahetken tunnelmaa punaisella pöydällä.
Corroder of Minds
Corroder of Minds on suomalaisen heavy metal -yhtyeen Adastran kolmas studioalbumi. Se julkaistiin vuonna 2012 levymerkillä Violent Journey Records.
Kasvitieteellinen puutarha (maalaus)
Kasvitieteellinen puutarha on suomalaisen taiteilijan Helge Dahlmanin öljyvärimaalaus kankaalle vuodelta 1958. Kooltaan maalaus on 46,5×54,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.
Helge Dahlman pelkistää avaran taivaan alle näkymää Helsingin kasvitieteellisestä puutarhasta tähän syksyiseen maalaukseen. Aidan takana olevat kupoli- ja taitekattoiset rakennukset luovat näkymään hieman itämaisen aavikkokaupungin tunnelmaa.
Antipope
Antipope on suomalainen, Oulussa perustettu metalliyhtye.
Antipope perustettiin Oulussa vuonna 2004. Kolme perustajajäsentä, Mikko Myllykangas (kitara, laulu), Santtu Heinilehto (basso) ja Jyri Palmu (rummut), olivat soittaneet yhdessä 1990-luvun lopulta saakka. Yhtyeen perustamisesta saakka Antipope keskittyi oman materiaalin tuottamiseen, ja bändi kokosi ensimmäisiä kappaleitaan vuonna 2004 vain muutamana kappaleena julkaistulle "Scorched Heavens" EP:lle. Kaksi vuotta myöhemmin Antipope kokosi alkuvuosiensa tuotannon 20 kappaleen painoksena julkaistulle "Apostate Angell" (2006) omakustannelevylle.
Vuonna 2007 Antipope aloitti keikkailun, ja samalla bändi kirjoitti materiaalia ensimmäiselle laajempaan levitykseen tarkoitetulle julkaisulle. Syksyllä 2008 bändi julkaisi omakustanteena "Chaosmos" EP:n. Tyyliltään progressiivista black metallia edustanut julkaisu sai ristiriitaisen vastaanoton. Levyn julkaisua varjosti yhtyeen yhden perustajajäsenen kuolema. Kesäkuussa Jyri Palmu kuoli odottamattomasti synnynnäisen sydänvian takia. Uusi ja samalla nykyinen rumpali Tuska E. liittyi bändiin syksyllä 2008.
Julkaistuaan "Excessive Use of Faith" EP:n vuonna 2009 Antipope alkoi valmistella ensimmäisen täyspitkän levytyksen tekoa. Samalla yhtyeen tyyli muuttui alkuvuosien black ja death metal vaikutteisesta tyylistä melodisempaan suuntaan. Vuonna 2010 Antipope julkaisi omakustanteena ensimmäisen täyspitkän levynsä, "Desertin".
Vuonna 2011 Antipope julkaisi Violent Journey Recordsin kautta toisen täyspitkän levytyksenä, "House of Harlotin". Tällä levyllä Antipope yhdisteli kappaleissaan industrial- ja goottimetalli-vaikutteita perinteisempään melodiseen heavy metalliin. "House of Harlot" julkaistiin Oscar Wilden kuolinpäivänä (30. marraskuuta), 111 vuotta Wilden kuoleman jälkeen. Levyn nimikkokappale, "House of the Harlot", viittaa Wilden "Harlot's House" runoon.
Vuoden 2012 alussa Antipope ilmoitti alkaneensa kirjoittaa materiaalia kolmannelle levylleen. Levyn äänitykset aloitettiin elokuussa 2012, ja levy oli edennyt viimeistelyvaiheeseen alkuvuodesta 2013. Helmikuussa 2013 Antipope julkisti tulevan kolmannen albuminsa nimen, "3 Eyes of Time", sekä ilmoitti julkaisupäivän olevan 10.5.2013.
Kortinpelaajat
Kortinpelaajat on suomalaisen taiteilijan Helge Dahlmanin öljyvärimaalaus kankaalle vuodelta 1961. Maalauksen koko on 49,5 × 65,5 cm, ja se kuuluu Ateneumin taidemuseon Ester ja Jalo Sihtolan lahjoituskokoelmaan.
"Kortinpelaajat" on Dahlmanin kolorialistisia maalauksia, jonka hän toteutti pastellisävyin. Maalauksessa nainen ja tyttö ovat pitkän pöydän ääressä uppoutuneet kortinpeluutunnelmiin. Tunnelmassa on samaan aikaan leikkisyyttä ja totisuutta, mihin punaiset hedelmät pöydällä olevassa korissa viittaavat.
Desert (albumi)
Desert on suomalaisen Antipope-metalliyhtyeen toinen studioalbumi. Se julkaistiin vuonna 2010 levymerkillä Torture Chamber Music.
Julkaistuaan kaksi EP:tä yhtye päätti alkaa kirjoittaa studioalbumia. Kesällä 2009 Rikberg ja Myllykangas aloittivat kappaleiden kirjoittamisen yhtyeen ensimmäiselle viralliselle studioalbumille. Albumin kappaleet äänitettiin marraskuun 2009 ja helmikuun 2010 välillä.
Albumi sai pääosin positiivista, vaikkakin varautunutta palautetta. Musiikin omaperäisyyttä kehuttiin, mutta tekninen toteutus sai negatiivista palautetta. Albumin myötä Antipopen kappaleita soitettiin ensimmäistä kertaa kansallisella radiokanavalla.
Nainen ja mandoliini
Nainen ja mandoliini on suomalaisen taiteilijan Helge Dahlmanin lyijykynätyö, 37×32 cm, vuodelta 1957. Se kuuluu Ateneumin taidemuseon Ester ja Jalo Sihtolan lahjoituskokoelmaan.
Helge Dahlman piirsi alastoman naisen mandoliinia pitelemässä tähän piirrokseen. Nuori polkkatukkainen nainen nojaa siinä tuolin selkänojaa vasten, ja hänellä on peitto reisiensä päällä. Naisen katse suuntautuu katselijasta vasemmalle; itse asiassa näyttäisi kuin hänen katseensa karsastaisi.
House of Harlot
House of Harlot on suomalaisen metalliyhtyeen Antipopen kolmas studioalbumi. Se julkaistiin vuonna 2011 levymerkillä Violent Journey Records.
Kaikki kappaleet sanoittanut Mikko Myllykangas.
Kolme sitruunaa
Kolme sitruunaa on suomalaisen taiteilijan Helge Dahlmanin lyijykynätyö (24,5 × 31,5 cm) vuodelta 1957. Piirros kuuluu Ateneumin taidemuseon Ester ja Jalo Sihtolan lahjoituskokoelmaan.
Helge Dahlman piirsi "Kolme sitruunaa" -piirrokseen sitruunoita, kahvipannun, kynttilänjalan ja pienen maljakon. Piirustuksessa on metallin helinää ja sitruunan kirpeyttä.
Amber Heard
Amber Laura Heard (s. 22. huhtikuuta 1986 Austin, Texas) on yhdysvaltalainen malli ja näyttelijä. Hän aloitti näyttelijän uransa elokuvassa "Friday Night Lights" vuonna 2004. Heardin ensimmäinen päärooli oli vuonna 2007 televisiosarjassa "Palm Springs". Hän teki läpimurtonsa vuonna 2008 elokuvissa "Never Back Down" ja "Pineapple Express – ohutta yläpilveä".
Helmikuussa 2015 Heard avioitui näyttelijä Johnny Deppin kanssa.Nyt heillä on kuitenkin käynnissä eroriita ja Heard syyttää Deppiä pahoinpitelystä, sekä haki tälle lähestymiskiellon oikeudelta. Heard seurusteli Tesla Motorsin toimitusjohtajan, miljardööri Elon Muskin kanssa. Suhteen päättymisestä uutisoitiin elokuussa 2017.
Djäkn, Jakob Abrahamsonin suku
Djäkn, Jakob Abrahamssonin suku on keskiaikainen rälssisuku, joka luultavasti on tullut Suomeen Baltiasta. Suvun kantaisä Abraham voi mahdollisesti olla sama henkilö kuin ”Domherr Abraham” Tallinnassa 1344. Ne, jotka mainitaan Suomessa 1300-luvun loppupuolella, ovat Abrahamin pojat Jakob ja Mårten.
Jakob Abrahamsson, tai Jeppe Djäkn, mainitaan ensimmäistä kertaa 1377, jolloin hän oli voutina Turun linnassa. Hänet nimitettiin 29.8.1386 Suomen laamanniksi. Kuningas Albrekt antoi 21.6.1387 hänelle tehtäväksi hoitaa Bo Jonssonin (Grip, vanhempi suku) aikaisemmat läänit kuninkaan puolesta. Djäkn piti läänit Suomessa ja hallitsi myöhemmin myös Östhammarin linnaa ja lääniä. Hänet mainitaan 17.6.1395 yhtenä kuningattaren miehistä kuningas Albrektin vapautumisen yhteydessä. Hän asui 1398 ilmeisesti Lyypekissä, missä hän laati testamenttinsa.
Djäkn vieraili Suomessa vuonna 1402 mutta asettui asumaan Tallinnaan. Jakob Abrahamsson oli elossa vielä 13.6.1406 mutta varmasti kuollut 21.6.1412. Hänen ensimmäinen vaimonsa oli Katarina Haraldsdotter, Harald Larssonin tytär. Katarinan perinnönjako pidettiin 6.6.1386. Hänen toisen vaimonsa nimi oli Helena. Helena mainitaan vuosina 1401-1414. Jakobilla oli kolme tytärtä ja yksi poika.
Mårten Abrahamsson mainitaan vuonna 1379 Kemiön pitäjässä Varsinais-Suomessa. Hän oli voutina Satakunnassa 1391. Hän oli hengissä vielä vuonna 1423, ja hänen mainitaan olleen silloin aseenkantaja. Abrahamsson oli naimisissa Ragnhild Olofsdotterin kanssa, joka oli Olof Jönssonin eli Olof Tawastin tytär. 
Hänellä oli kolme tytärtä ja kaksi poikaa.
Kangasniemen kirkkoranta
Kangasniemen kirkkoranta on monipuolisen suomalaisen kulttuuriammattilaisen Ragnar Ekelundin öljyvärimaalaus kankaalle vuodelta 1917. Kooltaan maalaus on 46,5×56,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.
Ragnar Ekelund maalasi useamman maalauksen Kangasniemen kirkkorannasta. Hän oli syntynyt Kangasniemellä ja vietti siellä lapsuutensa. Hänen maalauksensa perustuvat geometrisiin muotoihin ja hienovaraisiin valöörinvaihteluihin. Ekelundilla katsotaan olevan oma selkeä viivotintyylinsä. Yleensä hän kuvasi maisemat ilman ihmisiä staattisina tiloina. Ekelundin aiheistoa olivat erityisesti saaristomaisemat ja kaupungit.
Ateneumin taidemuseolla on hallussaan kolme Ragnar Ekelundin "Kangasniemen kirkkoranta" -teosta. Niistä kaksi on vuodelta 1917 ja yksi vuodelta 1922.
Phoxinus
Phoxinus on pienikokoisten sisävesikalojen suku, joka kuuluu särkikalojen heimon "Leuciscinae"-alaheimoon. Siihen kuuluu Suomessakin yleinen mutu ("Phoxinus phoxinus"). Suvun levinneisyys on holarktinen, se esiintyy sekä Euraasiassa että Pohjois-Amerikassa. Lajeja on toista kymmentä, FishBasen mukaan 20.